Zakład Komparatystyki oraz Pracownia Badań Intersemiotycznych i Intermedialnych

Instytutu Literatury Polskiej Wydziału Polonistyki Uniwersytetu Warszawskiego

a

Ústav svetovej literatúry SAV, v. v. i.

Vás pozývajú na vedeckú konferenciu

**Rozširovanie  poetiky 4:**

***Kultúrne znaky/prírodné znaky***

***Semiotika a poetika zoči-voči udržateľnému rozvoju***

**28. –** **29. októbra  2024**

Poetika sa formovala predovšetkým v rámci literárnovedného výskumu, ktorý sa
v posledných rokoch ukázal ako poznávateľsky hodnotný východiskový bod aj pre poetologickú reflexiu v iných disciplínach. Naďalej inšpiruje k opisu rôznych, nielen literárnych a umeleckých, semiotických foriem v dynamicky sa meniacom civilizačnom a kultúrnom priestore 21. storočia, ako aj k pohľadu na predchádzajúce javy z novej perspektívy. Zároveň pozorujeme, ako analýza poetík rôznych kultúrnych textov, diskurzov a médií rozširuje jej hranice.

V programe 4. konferencie z tohto cyklu kladieme do centra úvah otázku vzájomných vzťahov medzi poetikou a semiotikou. Pýtame sa na výskumné perspektívy každej
z nich, na kategórie vytvorené na ich základe, na ich potenciál pri analýze rôznych semiosfér: pri čítaní multisemiotickej komunikácie, charakteristickej pre súčasnú kultúru, intersemiotických a intermediálnych, transsemiotických a transmediálnych vzťahov. Navrhujeme uvažovať o kategóriách poetiky a semiotiky vo vzťahu
 k myšlienke trvalo udržateľného rozvoja, ktorú chceme reinterpretovať v širokých súvislostiach, pýtajúc sa na možné významy tohto pojmu a na jeho možné aplikácie
v rôznych oblastiach. Pozývame vás zamyslieť sa nad smermi vývoja poetiky
a semiotiky, a to tak v oblasti štúdia ľudských, ako aj mimoľudských kultúr.

Navrhujeme zamyslieť sa nad týmito otázkami:

1. Vzťahy medzi poetikou a semiotikou: vzájomné podmienky, vzťahy, vplyvy – formy symbiózy, formotvorné, textotvorné, žánrotvorné aktivity; poetika v oblasti rôznych semiosfér: úloha semioticko-mediálnych aspektov (vlastností) komunikátu pri modelovaní a rozvíjaní poetiky umeleckého textu; neoddeliteľnosť semiotiky
a poetiky: semiotiky; poetiky multimediálneho posolstva; súčasného vývoja vzťahu poetiky a semiotiky; kategórií poetiky a semiotiky literárneho textu v diskurzoch rôznych disciplín.

2. Udržateľnosť. Pojem? Myšlienka? Ideológia? Priestory udržateľnosti; spôsoby, ako hovoriť o opatreniach na všestranný rozvoj súčasných generácií bez obmedzovania možností rozvoja budúcich generácií; zachovanie biologickej (klíma a prírodné zdroje), sociálnej (vylúčené skupiny v minulosti a súčasnosti) a kultúrnej rozmanitosti (dichotómia dominantných a podriadených jazykov, literatúr, diskurzov, spôsobov komunikácie); udržateľnosť ako znak, figúra organizujúca text, forma diskurzu, persuasívny trik; textové reprezentácie udržateľnosti: jej prítomnosť v semiotike
a poetike kultúrneho textu, v žánrovej forme, v mediálnej forme.

3. Znaky a texty kultúry vz. znaky a texty prírody: kultúrne vnímanie prírody, reprezentácia znakov prírody v textoch ľudskej kultúry, reprezentácia znakov ľudskej kultúry v textoch prírody; od antroposemiotiky k biosemiotike, semiosféra prírody/neľudských kultúr; kategórie poetiky v priestore biosemiotiky, čítanie (ľuďmi) znakov vytvorených inými druhmi, poetika a semiotika textov neľudských kultúr; spolutvorba ľudskými a neľudskými subjektmi (*sympoiesis*).

4 Tváre semiotiky: moderná semiotika literatúry; semiotika súčasnej kultúry; nové čítanie znakov starých kultúr, faktory ovplyvňujúce zmenu interpretácie znakov
a textov (Prečo čítame inak, keď čítame inak?); posthumanistická semiotika; senzorická semiotika; semiotika priestoru, semiotika audiosféry, ikonosféry
a audiovízie; semiotika digitálnych foriem a priestorov; intersemiotické
a transsemiotické vzťahy; semiotický preklad; ekosemiotika a biosemiotika; semiotika a bioetika.

                                                                                                  Organizátorky konferencie:

                                                                                                     Dr Weronika Lipszyc

                                                                                                     Dr Bogumiła Suwara

                                                                                                     Dr Anna Tenczyńska

                                                                                                     Prof. dr hab. Szczęsna

Konferencia sa bude konať na diaľku (pomocou platformy Google Meet). Panely plánujeme
v rôznych jazykoch (angličtina, poľština, slovenčina). Neúčtujeme konferenčný poplatok. Po-konferenčné články budú publikované (po získaní kladných recenzií) v tematickom čísle hodnoteného vedeckého časopisu.

Svoje návrhy tém spolu so zhrnutím (500 – 800 znakov) pošlite na adresu znakinaturykultury@gmail.com  do **30. júna 2024**.

Informáciu ohľadom prijatia témy vystúpenia na konferencii zašleme do 10. júla 2024.
Po tomto čase poskytneme aj ďalšie organizačné informácie.